CELEX: 62008CA0160
Language: fi
Date: 2010-04-29 00:00:00
Title: Asia C-160/08: Unionin tuomioistuimen tuomio (kolmas jaosto) 29.4.2010 — Euroopan komissio v. Saksan liittotasavalta (Jäsenyysvelvoitteiden noudattamatta jättäminen — Julkiset palveluhankinnat — EY 43 ja EY 49 artikla — Direktiivit 92/50/ETY ja 2004/18/EY — Julkiset pelastuspalvelut — Kiireelliset sairaankuljetuspalvelut ja kiireettömät sairaankuljetuspalvelut — Avoimuusvelvoite — EY 45 artikla — Toiminnot, jotka liittyvät julkisen vallan käyttöön — EY 86 artiklan 2 kohta — Yleisiin taloudellisiin tarkoituksiin liittyvät palvelut)

19.6.2010   
            
            
               FI
            
            
               Euroopan unionin virallinen lehti
            
            
               C 161/4
            
         
      Unionin tuomioistuimen tuomio (kolmas jaosto) 29.4.2010 — Euroopan komissio v. Saksan liittotasavalta
      (Asia C-160/08) (1)
      
      (Jäsenyysvelvoitteiden noudattamatta jättäminen - Julkiset palveluhankinnat - EY 43 ja EY 49 artikla - Direktiivit 92/50/ETY ja 2004/18/EY - Julkiset pelastuspalvelut - Kiireelliset sairaankuljetuspalvelut ja kiireettömät sairaankuljetuspalvelut - Avoimuusvelvoite - EY 45 artikla - Toiminnot, jotka liittyvät julkisen vallan käyttöön - EY 86 artiklan 2 kohta - Yleisiin taloudellisiin tarkoituksiin liittyvät palvelut)
      (2010/C 161/05)
      Oikeudenkäyntikieli: saksa
      
         Asianosaiset
      
      
         Kantaja: Euroopan komissio (asiamiehet: M. Kellerbauer ja D. Kukovec)
      
         Vastaaja: Saksan liittotasavalta (asiamiehet: M. Lumma ja J. Möller)
      
         Väliintulija, joka tukee vastaajan vaatimuksia: Alankomaiden kuningaskunta (asiamiehet: C. M. Wissels ja Y. de Vries)
      
         Oikeudenkäynnin kohde
      
      Jäsenyysvelvoitteiden noudattamatta jättäminen — EY 43 ja EY 49 artiklan sekä julkisia palveluhankintoja koskevien sopimusten tekomenettelyjen yhteensovittamisesta 18.6.1992 annetun neuvoston direktiivin 92/50/ETY (EYVL L 209, s. 1) ja julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/18/EY (EUVL L 134, s. 114) rikkominen — Paikallisviranomaisten käytäntö tehdä peruspalveluja koskevia sopimuksia ja käyttöoikeussopimuksia suoraan ilman avointa julkisia hankintoja koskevaa sopimusten tekomenettelyä, mikä loukkaa avoimuuden ja syrjintäkiellon periaatteita
      
         Tuomiolauselma
      
      
                  1)
               
               
                  Saksan liittotasavalta ei ole noudattanut julkisia palveluhankintoja koskevien sopimusten tekomenettelyjen yhteensovittamisesta 18.6.1992 annetun neuvoston direktiivin 92/50/ETY 10 artiklan, luettuna yhdessä tämän direktiivin 16 artiklan kanssa, eikä 1.2.2006 lähtien julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/18/EY 22 artiklan, luettuna yhdessä tämän direktiivin 35 artiklan 4 kohdan kanssa, mukaisia velvoitteitaan Saksi-Anhaltin, Nordrhein-Westfalenin, Ala-Saksin ja Saksin osavaltioissa hankintamallin mukaan suorittamiensa kiireellisiä sairaankuljetuspalveluja ja kiireettömiä sairaankuljetuspalveluja koskevien julkisten hankintasopimusten tekomenettelyjen rajoissa, koska se ei ole julkaissut näiden menettelyjen tuloksia koskevaa ilmoitusta.
               
            
                  2)
               
               
                  Kanne hylätään muilta osin.
               
            
                  3)
               
               
                  Euroopan komissio, Saksan liittotasavalta ja Alankomaiden kuningaskunta vastaavat omista oikeudenkäyntikuluistaan.
               
            
         (1)  EUVL C 209, 15.8.2008.